**PREACORD de XX de març de 2021, subscrit entre la Conselleria d'Educació, Cultura i Esport, la Conselleria d'Innovació, Universitats, Ciència i Societat Digital i les organitzacions sindicals, sobre les condicions que, amb caràcter transitori, haurà de complir el personal funcionari interí docent que forma part de les borses de treball per acreditar la capacitat de tutela a la qual fa referència l'article 17 del Decret 276/2007.**

El Reial decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents als quals es refereix la Llei orgànica, 2/2006, de 3 de maig, d'Educació, modificada per la Llei orgànica 3/2020, de 29 de desembre, i es regula el règim transitori d'ingrés al qual refereix la disposició transitòria dessetena de la citada llei, estableix els requisits per a poder participar en els processos selectius d'ingrés en els cossos d'Educació Secundària i Ensenyaments de Règim Especial.

Aquest mateix Reial decret 276/2007 estableix en el seu article 17 que, de conformitat amb el que disposa l'article 58 de la Llei orgànica 2/2006, de 3 de maig, d'Educació, modificada per Llei orgànica 3/2020, de 29 de desembre, en els procediments selectius d'ingrés als cossos i especialitats que atenen exclusivament els ensenyaments artístics superiors s'haurà d'acreditar, a més, la formació i capacitat de tutela en les investigacions pròpies dels ensenyaments artístics.

La disposició addicional novena de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació, estableix que el Govern, amb consulta prèvia a les comunitats autònomes, al Consell Superior d'Ensenyaments Artístics, i oït el Consell d'Universitats, presentarà una proposta normativa per a la regulació de les condicions bàsiques per a l'organització dels ensenyaments artístics superiors previstos en l'article 58, a més de les que es refereixen a les titulacions i requisits del professorat derivats de les condicions d'inserció d'aquests ensenyaments en el marc de l'educació superior.

La Resolució de 26 de novembre de 2010, del director general de Personal de la Conselleria d’Educació, acorda la publicació de l’acord subscrit per la Conselleria d’Educació i les organitzacions sindicals pel qual s’estableix el sistema de provisió de llocs de treball en règim d’interinitat i que regula, entre altres aspectes, en l’article 8, apartat b), la no aportació de la documentació requerida per a la tramitació del nomenament com a motiu d’exclusió de la borsa.

La Resolució de 9 de maig de 2017, de la Direcció General de Centres i Personal Docent, sobre la provisió de llocs de treball en règim d'interinitat en els ensenyaments artístics superiors d'Art Dramàtic, Dansa i Música (DOGV núm. 8039 de 15/05/2017), estableix en el seu apartat segon que la convocatòria de borses extraordinàries serà realitzada per l'òrgan competent en matèria de personal docent i inclourà, entre altres aspectes, els requisits exigits per la normativa vigent per a l'accés al cos docent corresponent. Aquest requisit també apareix recollit en la Resolució de 30 de maig de 2018, de la Direcció General de Centres i Personal Docent, per la qual es regula el procediment de provisió de llocs de treball en règim d'interinitat en els ensenyaments artístics superiors d'Art Dramàtic, Dansa i Música.

Les organitzacions sindicals del sector docent tenen, com a un dels seus objectius principals, vetlar per les condicions de treball del professorat interí i garantir-ne la seguretat jurídica.

A fi de donar continuïtat al professorat interí que pertany a les borses de treball dels cossos i especialitats que atenen exclusivament els ensenyaments artístics superiors, constituïdes en l'àmbit de la Comunitat Valenciana, l'accés a les quals es va produir en aplicació dels acords i la normativa en vigor en el moment de la seua incorporació, és necessària l'adequació de les seues característiques i la titulació per a impartir docència en l'especialitat corresponent dels cossos docents d'ensenyaments de règim especial, i més concretament per als ensenyaments artístics superiors a què es refereix la Llei orgànica 2/2006, de 3 de maig d'Educació, modificada per Llei orgànica 3/2020, de 29 de desembre.

En conseqüència, resulta necessari establir les condicions que, amb caràcter transitori, haurà de complir el personal funcionari interí docent que forma part de les borses de treball per acreditar la capacitat de tutela a què fa referència l’article 17 del Decret 276/2007.

Per tot això, la Conselleria d'Educació, Cultura i Esport, la Conselleria d'Innovació, Universitats, Ciència i Societat Digital i les organitzacions sindicals que constitueixen la Mesa sectorial (STEPV-IV, ANPE-CV, FE-CCOO-PV, CSI-F i FeSP-UGT-PV)

ACORDEN:

Establir les condicions que, fins que es produïsca el desenvolupament normatiu corresponent, haurà de complir el personal funcionari interí docent que forma part de les borses de treball dels cossos i especialitats que atenen exclusivament els ensenyaments artístics superiors per acreditar la capacitat de tutela a què fa referència l'article 17 del Decret 276/2007.

1. Amb caràcter general, s’acreditarà la formació i la capacitat de tutela en investigacions pròpies dels ensenyaments artístics per mitjà del compliment d’alguna de les següents condicions:
2. Estar en possessió del títol de Doctor.
3. Estar en possessió del reconeixement de suficiència investigadora el certificat-diploma acreditatiu d’estudis avançats.
4. Estar en possessió d’un títol oficial de Màster en ensenyaments artístics superiors o un títol universitari oficial de Màster. Per a aquesta acreditació en cap cas es tindrà en compte el títol oficial Màster requerit per a l’ingrés en qualsevol dels cossos de funcionaris docents (article 100 de la Llei orgànica 2/2006, de 3 de maig, d’Educació, modificada per la Llei orgànica 3/2020, de 29 de desembre).
5. Període transitori per al personal funcionari interí docent que actualment forma part de les borses de treball dels cossos i especialitats que atenen exclusivament els ensenyaments artístics superiors i que van accedir a aquestes amb anterioritat al 31 de desembre de 2017.

S’estableix un període transitori fins al 31 d’agost de 2025 per a aquelles persones integrants de les borses dels cossos que poden impartir docència en els ensenyaments artístics superiors que van accedir a aquestes amb anterioritat al 31 de desembre de 2017. Durant aquest període transitori, aquelles persones que no acrediten la capacitat de tutela d’acord amb el que s’estableix en el punt 1 d’aquest acord podran seguir activades amb les borses i ser aspirants per a ocupar un lloc en règim d’interinitat en centres superiors d’ensenyaments artístics si compleixen alguna de les següents condicions:

1. Haver dirigit com a mínim un treball final de títol o treball final de Màster conforme als plans d'estudis corresponents a Llei orgànica 2/2006, de 3 de maig, d’Educació, o un treball de recerca conforme als plans d'estudis corresponents a la Llei orgànica 1/1990, de 3 d'octubre, d'Ordenació General del Sistema Educatiu, i haver impartit un mínim de 24 mesos de docència, exercits en cursos acadèmics complets o discontinus, en centres superiors públics d'ensenyaments artístics.

Per a acreditar la condició de direcció d’un treball final serà necessari aportar un certificat de la direcció del centre en el qual s’acredite la veracitat de la informació aportada.

Per a acreditar els serveis prestats a l’administració educativa s’haurà de presentar el full de serveis, així com una certificació de cada centre en la qual s’especifiquen les assignatures impartides i el curs al qual corresponen.

1. Haver desenvolupat com a mínim un projecte d'investigació complet en un grup d'investigació que pertanga a algun dels centres públics d'ensenyaments artístics superiors i haver impartit un mínim de 24 mesos de docència, exercits en cursos acadèmics complets o discontinus, en centres superiors públics d'ensenyaments artístics.

Per a acreditar la participació en un projecte d’investigació complet serà necessari aportar un certificat de la direcció del centre en el qual s’acredite la veracitat de la informació aportada.

Per a acreditar els serveis prestats a l’administració educativa s’haurà de presentar el full de serveis, així com una certificació de cada centre en la qual s’especifiquen les assignatures impartides i el curs al qual corresponen.

3.- El personal docent que en el moment de la publicació d’aquest acord dispose d’un nomenament vigent en alguna de les especialitats que atenen exclusivament els ensenyaments artístics superiors podrà seguir prestant serveis, conforme amb allò que s’estableix en el punt 2 d’aquest acord.

4.- Es procedirà a la revisió del que estableix aquest acord en el moment en què es produïsca el desenvolupament normatiu previst en la disposició addicional novena de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d’Educació, amb l’objectiu d’adaptar-lo als requisits que s’establisquen.

5.- Una vegada entre en vigor aquest acord, el personal docent que haja sigut exclòs de les borses de personal interí per no estar en possessió del requisit de titulació específic que acredite la capacitat de tutela en eixe moment, en els nomenaments realitzat a partir de l’1 de setembre de 2017, serà reincorporat a aquestes borses, amb sol·licitud prèvia per part de la persona interessada dirigida a la direcció general amb competències en matèria de personal docent, sempre que complisca els requisits que s’estableixen en el punt 1 o 2 d’aquest acord amb efectes de la Resolució que es dicte per al reintegrament en la borsa.

Aquest acord entrarà en vigor l’endemà de la seua publicació oficial al DOGV.

València, X de març de 2021